CELEX: 62017CN0322
Language: lt
Date: 2017-05-30 00:00:00
Title: Byla C-322/17: 2017 m. gegužės 30 d. High Court (Airija) pateiktas prašymas priimti prejudicinį sprendimą byloje Eugen Bogatu/Minister for Social Protection

21.8.2017   
            
            
               LT
            
            
               Europos Sąjungos oficialusis leidinys
            
            
               C 277/26
            
         2017 m. gegužės 30 d.High Court (Airija) pateiktas prašymas priimti prejudicinį sprendimą byloje Eugen Bogatu/Minister for Social Protection
   
   (Byla C-322/17)
   (2017/C 277/37)
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      High Court
   
   
      Šalys pagrindinėje byloje
   
   
      Apeliantas: Eugen Bogatu
   
      Kita apeliacinio proceso šalis: Minister for Social Protection
   
   
      Prejudiciniai klausimai
   
   
               1.
            
            
               Ar pagal [Reglamentą Nr. 883/2004 (1)] ir ypač jo 67 straipsnį, taikomą kartu su to reglamento 11 straipsnio 2 dalimi, reikalaujama, kad norėdamas įgyti teisę į išmoką šeimai, kaip apibrėžta reglamento 1 straipsnio z punkte, asmuo turi dirbti pagal darbo sutartį arba savarankiškai kompetentingoje valstybėje narėje (kaip apibrėžta reglamento 1 straipsnio s punkte) arba gauti reglamento 11 straipsnio 2 dalyje nurodytas išmokas pinigais?
            
         
               2.
            
            
               Ar reglamento 11 straipsnio 2 dalyje esančią nuorodą į „išmokas pinigais“ reikėtų aiškinti kaip susijusią tik su laikotarpiu, per kurį prašytojas faktiškai gauna išmokas pinigais, arba su bet kuriuo laikotarpiu, per kurį prašytojas yra apdraustas, kad ateityje galėtų gauti išmoką pinigais, neatsižvelgiant į tai, ar tokia išmoka jau buvo gauta tuo metu, kai teikiamas prašymas dėl išmokos šeimai?
            
         
      (1)  2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo (OL L 166, 2004, p. 1; 2004 m. specialusis leidimas lietuvių k., 5 sk., 5 t., p. 72, klaidų ištaisymas OL L 188, 2013 7 9, p. 10).